
Projektas 2

LIETUVOS RESPUBLIKOS SEIMAS

NUTARIMAS

DĖL LIETUVOS MUZIKOS IR TEATRO AKADEMIJOS STATUTO PATVIRTINIMO

2010 m.                              d. Nr. 
Vilnius

Lietuvos Respublikos Seimas, atsižvelgdamas į Lietuvos muzikos ir teatro akademijos senato 2010 m. birželio 23 d. ir spalio 27 d. sprendimus, n u t a r i a :

 straipsnis.
Patvirtinti Lietuvos muzikos ir teatro akademijos statutą (1 priedėlis) ir Lietuvos muzikos ir teatro akademijos valdomų pastatų ir žemės sklypų sąrašą (2 priedėlis).

 straipsnis. 
Pertvarkyti Lietuvos muzikos ir teatro akademiją iš valstybės biudžetinės įstaigos į viešąją įstaigą. 

 straipsnis. 
Įpareigoti Lietuvos muzikos ir teatro akademiją Juridinių asmenų registre įregistruoti Lietuvos muzikos ir teatro akademijos Juridinių asmenų registro ir steigimo dokumentų duomenų pakeitimus.

 straipsnis.
Pripažinti netekusiu galios Lietuvos Respublikos Seimo 2004 m. birželio 22 d. nutarimą Nr. IX-2291 „Dėl Lietuvos muzikos ir teatro akademijos statuto patvirtinimo“ (Žin., 2004, Nr. 104-3830). 






SEIMO PIRMININKAS


Teikia Švietimo, mokslo ir kultūros komiteto pirmininkas		Valentinas Stundys







Lietuvos Respublikos Seimo 
2011 m................................d.
nutarimo Nr..........................
 priedėlis

LIETUVOS MUZIKOS IR TEATRO AKADEMIJOS
STATUTAS

Lietuvos muzikos ir teatro akademijos ištakos siejamos su 1919 m. kompozitoriaus Juozo Naujalio įsteigta muzikos mokykla Kaune. 1933 m. ji pasiekė aukštosios mokyklos lygį ir buvo reorganizuota į Kauno konservatoriją. 1944 m. įsteigta Vilniaus konservatorija. 1949 m. šios konservatorijos buvo sujungtos ir Vilniuje įkurta Lietuvos valstybinė konservatorija. 
1952 m. Lietuvos valstybinėje konservatorijoje, be muzikos profesionalų, pradėti rengti ir dramos teatro specialistai. 1989 m. buvo įsteigtas Lietuvos valstybinės konservatorijos Kauno fakultetas, kuriame buvo  rengiami muzikos atlikėjai ir muzikos mokytojai. Lietuvos Respublikos Aukščiausiosios Tarybos – Atkuriamojo Seimo Prezidiumo 1992 m. gegužės 20 d. nutarimu Nr. 1-2577 Lietuvos valstybinė konservatorija buvo pavadinta Lietuvos muzikos akademija (Žin., 1992, Nr. 16-422). Lietuvos Respublikos Seimo 2004 m. birželio 22 d. nutarimu Nr. IX-2291 Lietuvos muzikos akademija pervadinta į Lietuvos muzikos ir teatro akademiją (Žin., 2004, Nr. 104-3830).
Lietuvos muzikos ir teatro akademijos misija yra skatinti Lietuvos kultūros raidą rengiant aukščiausios kvalifikacijos muzikos, teatro ir audiovizualinio meno specialistus, aktyviai dalyvaujant akademinio ir šiuolaikinio meno sklaidos procesuose, sudarant sąlygas plėtotis muzikologijai, teatrologijai ir kinotyrai, siekiant tarptautinio lygmens meno, mokslo ir studijų kokybės, atitinkančios studijuojančių asmenų, visuomenės ir valstybės poreikius.

 SKYRIUS


 SKIRSNIS



.	Lietuvos muzikos ir teatro akademija (toliau – Akademija) yra Lietuvos Respublikos valstybinė aukštoji universitetinė mokykla. Jos buveinės adresas: Gedimino pr. 42, LT-01110 Vilnius. 

.	Akademija yra viešasis juridinis asmuo, veikiantis kaip viešoji įstaiga, turi antspaudą su valstybės herbu ir savo pavadinimu ir atsiskaitomųjų sąskaitų banke. 

.	Akademija turi savo vėliavą, emblemą, ceremonijų aprangą ir kitą atributiką; jų naudojimo tvarką nustato Akademijos senatas (toliau – Senatas).

.	Akademijos steigėjas – Lietuvos Respublikos Seimas (toliau – Seimas).

.	Akademija turi autonomiją, kuri apima akademinę, administracinę, ūkio ir finansų tvarkymo veiklą ir yra grindžiama savivaldos principu, akademine laisve ir pagarba žmogaus teisėms bei yra apibrėžta Lietuvos Respublikos Konstitucijoje, Lietuvos Respublikos mokslo ir studijų įstatyme (toliau – Mokslo ir studijų įstatymas) ir Akademijos statute (toliau – Statutas). 

.	Lietuvos Respublikos Konstitucijos, Mokslo ir studijų įstatymo ir Statuto nustatyta tvarka Akademijos autonomija derinama su atskaitomybe visuomenei ir steigėjui. 

.	Akademijoje rengiami muzikos, teatro ir audiovizualinio meno studijų krypčių bakalaurai, magistrai, mokslo ir meno daktarai, gebantys savarankiškai kurti, dirbti ir tenkinti visuomenės meno, mokslo, kultūros ir švietimo poreikius.

.	Akademija dalyvauja tarptautinių meno ir mokslo ir studijų  institucijų asociacijų veikloje ir įgyvendinant jų programas bei projektus.

 SKIRSNIS



.	Pripažindama Didžiosios universitetų chartijos, Europos aukštojo mokslo erdvės ir kitas pažangias tarptautinės meno, mokslo ir akademinės bendruomenės nuostatas, taikydama demokratinės savivaldos ir akademinės laisvės principus, laikydamasi moralės ir akademinės etikos normų, Akademija siekia šių tikslų ir uždavinių:
)	sudaryti sąlygas asmeniui įgyti profesionalumu, meno veiklos ir kūrybos tradicijomis, meno ir mokslo vienove, tarptautiniais kokybės standartais ir lituanistikos prioritetu pagrįstą aukštąjį universitetinį išsilavinimą, suteikiantį galimybių sėkmingai integruotis į valstybės ir visuomenės gyvenimą;
)	palaikyti ir puoselėti akademinio muzikos, teatro, kino, televizijos ir choreografijos meno tradicijas ir paveldą, pagrįstą Europos humanistinėmis ir demokratinėmis tradicijomis, stiprinti jų vaidmenį visuomenės kultūriniame gyvenime;
)	saugoti ir plėtoti profesionalių menininkų ir meno kūrėjų rengimo tradicijas;
)	palaikyti ir skatinti šiuolaikinį meną ir sudaryti sąlygas jo raidai;
)	plėtoti ir tobulinti mokymosi visą gyvenimą, specialistų tęstinio mokymosi, įgytos kvalifikacijos kėlimo ir persikvalifikavimo sąlygas, plėsti nuotolinio mokymo, karjeros valdymo paslaugų sistemą;
)	sudaryti sąlygas atlikti ir skelbti mokslinius muzikos, teatro, kino, televizijos ir choreografijos meno tyrimus, grindžiamus meninės raiškos ir mokslinių tyrimų laisvės, sąžiningos konkurencijos, intelektinės nuosavybės teisių užtikrinimo bei meninės ir mokslinės veiklos rezultatų viešumo principais;
)	puoselėti dėstytojų ir studentų kompetenciją, kelti jų profesionalumą, skatinti iniciatyvumą, pareigingumą ir atsakomybę už savo veiklos rezultatus;
)	bendradarbiauti su šalies ir užsienio partneriais vykdant meno, šviečiamąją ir kultūrinę veiklą, skatinant regionų ir visos šalies meno ir mokslo pažangą;
)	teikti metodinę paramą muzikos ir meno mokyklų pedagogams;
)	nuolat tobulinti studijų kokybę, plėtojant Akademijos meno, mokslo ir studijų ryšius su Lietuvos Respublikos ir užsienio partneriais, dalyvaujant tarptautinių asociacijų veikloje, vykdant meno, mokslo ir studijų projektus;
)	puoselėti studijų kokybės kultūrą, ugdant akademinės bendruomenės narių profesinį ir visuomeninį atsakingumą, skatinant studentų asmeninį suinteresuotumą, akademinės bendruomenės narių bendradarbiavimą.

.	Įgyvendindama Statuto 9 punkte nustatytus tikslus ir uždavinius, Akademija vykdo šių rūšių veiklą, nurodytą Ekonominės veiklos rūšių klasifikatoriuje:
)	švietimą: aukštojo mokslo veiklą (aukštasis universitetinis mokslas, doktorantūra, aukštojo mokslo laipsnio nesuteikiantis mokymas baigus vidurinę mokyklą); kultūrinį švietimą; švietimui būdingų paslaugų teikimą; kitą švietimą;
)	mokslinių tyrimų, eksperimentinę (socialinę, kultūrinę) ir taikomąją veiklą (humanitarinių, socialinių ir kitų mokslų tiriamieji, taikomieji ir eksperimentiniai darbai);
)	leidybinę veiklą (knygų, periodinių leidinių, natų, žinynų, katalogų leidyba ir kita leidybinė veikla);
)	filmų, televizijos ir radijo programų rengimą bei leidybą, garso įrašymo ir muzikos įrašų leidybos veiklą;
)	kūrybinės ir meninės veiklos organizavimą;
)	bibliotekų, archyvų, muziejų ir kitą kultūrinę veiklą;
)	kitas veiklas, numatytas Ekonominės veiklos rūšių klasifikatoriuje ir neprieštaraujančias Lietuvos Respublikos įstatymams ir Akademijos tikslams ir uždaviniams.

 SKIRSNIS



.	Turėdama autonomiją, kuri apima akademinę, administracinę, ūkio ir finansų tvarkymo veiklą ir yra grindžiama savivaldos principu, akademine laisve ir pagarba žmogaus teisėms bei apibrėžta Lietuvos Respublikos Konstitucijoje, įstatymuose ir Statute, Akademija turi teisę:
)	nustatyti savo struktūrą, vidaus darbo tvarką, darbuotojų skaičių, jų teises, pareigas ir darbo apmokėjimo sąlygas, pareigybių reikalavimus, konkursų pareigoms eiti organizavimo ir darbuotojų atestavimo tvarką, laikydamasi įstatymų ir kitų teisės aktų;
)	pasirinkti studijų ir asmenybės ugdymo, meninės kūrybos, mokslinių tyrimų, eksperimentinės (socialinės, kultūrinės) plėtros bei meno ir mokslo žinių sklaidos kryptis, formas ir turinį;
)	rengti ir tvirtinti teisės aktų reikalavimus atitinkančias studijų programas;
)	teikti kvalifikacinius laipsnius ir profesines kvalifikacijas, mokslo laipsnius, pedagoginius ir garbės vardus bei juos anuliuoti įstatymų nustatyta tvarka;
)	nustatyti studijų tvarką;
)	nustatyti studijų kainą ir teikiamų paslaugų įkainius Mokslo ir studijų įstatymo nustatyta tvarka;
)	priimti ir šalinti studentus ir klausytojus Statuto ir Studijų nuostatų nustatyta tvarka;
)	priimti ir atleisti darbuotojus įstatymų nustatyta tvarka;
)	skirti stipendijas studentams iš Akademijos ar paramos lėšų;
)	teikti meno sklaidos, švietimo, kvalifikacijos kėlimo ir ekspertų paslaugas;
)	plėtoti muzikos, teatro, kino, televizijos bei choreografijos meną, jo tyrimus, rengti ir leisti mokslinę, metodinę ir informacinę literatūrą, organizuoti meno renginius ir mokslo idėjų svarstymą bei skleidimą;
)	nustatyti Akademijos bendradarbiavimo su Lietuvos Respublikos ir užsienio fiziniais ir juridiniais asmenimis, fondais kryptis ir formas, sudaryti bendradarbiavimo ir kitas sutartis studijų, meno, mokslo ir kitais klausimais, jungtis į asociacijas;
)	valdyti, naudoti Akademijos turtą ir juo disponuoti Mokslo ir studijų įstatymo ir kitų teisės aktų nustatyta tvarka;
)	verstis kita menine, ūkine komercine veikla, kuri neprieštarauja įstatymams ir Akademijos veiklos tikslams;
)	įstatymų ir kitų teisės aktų nustatyta tvarka steigti ribotos civilinės atsakomybės juridinius asmenis, meno kolektyvus, archyvus, savo filialus ir atstovybes, susijusias su Akademijos studijų organizavimo, meno ar mokslinių tyrimų veikla;
)	nustatyti valstybės biudžeto asignavimų ir kitų lėšų naudojimo tvarką, atliekamų darbų ir paslaugų kainas;
)	naudotis kitomis teisės aktų nustatytomis teisėmis.

.	Remdamasi Lietuvos Respublikos Konstitucija, Mokslo ir studijų įstatymu, Statutu ir pripažindama atskaitomybės visuomenei ir steigėjui svarbą, Akademija įsipareigoja: 
)	užtikrinti akademinės bendruomenės narių akademinę laisvę;
)	informuoti steigėją ir visuomenę apie savo finansinę, ūkinę ir mokslinę veiklą ir lėšų naudojimą, studijų ir mokslinės veiklos kokybės užtikrinimo priemones, studijų programų išorinio kokybės vertinimo ir akreditavimo rezultatus pirmąjį kalendorinių metų ketvirtį Statuto X skyriuje nustatytais informacijos pateikimo būdais;
)	teikti teisės aktų nustatyta tvarka Lietuvos Respublikos Vyriausybės (toliau – Vyriausybė) įgaliotoms institucijoms oficialią informaciją (statistinius duomenis ir dalykinę informaciją), reikalingą mokslo ir studijų sistemos valdymui ir stebėsenai;
)	teikti studijuojantiems asmenims profesinės karjeros konsultacijas;
)	vykdyti kitas teisės aktų nustatytas prievoles. 

 SKYRIUS



.	Akademijos kolegialūs valdymo organai yra Akademijos taryba (toliau – Taryba) ir Senatas ir vienasmenis valdymo organas - rektorius. 

.	Akademijos valdymas grindžiamas demokratijos, savivaldos, viešumo, atskaitomybės, kompetencijos ir efektyvumo principais. 

 SKIRSNIS



.	Taryba atlieka šias funkcijas:
)	tvirtina Akademijos viziją ir misiją; 
)	tvirtina rektoriaus pateiktą Akademijos strateginį veiklos planą; 
)	išklausiusi Senato nuomonę, teikia Seimui tvirtinti Statuto pakeitimus. Tarybos sprendimas teikti Seimui tvirtinti Statuto pakeitimus gali būti priimtas ne mažesne kaip 2/3 Tarybos narių balsų dauguma;
)	nustato Akademijos lėšų (taip pat lėšų, skirtų vadovų ir kitų darbuotojų darbo užmokesčiui) ir turto valdymo, naudojimo ir disponavimo jais tvarką, svarsto ir tvirtina svarbiausius su tuo susijusius sprendimus;
)	nustato rektoriaus rinkimų viešo konkurso būdu organizavimo tvarką; 
)	renka, skiria į pareigas ir atleidžia iš jų rektorių;
)	rektoriaus siūlymu tvirtina prorektorių funkcijas bei įgaliojimus;
)	nustato Akademijos darbuotojų parinkimo ir vertinimo principus ir rektoriaus teikimu tvirtina pareigybių sąrašą;
)	rektoriaus teikimu svarsto ir tvirtina Akademijos struktūrą ir jos pertvarkos planus;
)	steigia ar panaikina Akademijos filialus ar atstovybes, tvirtina jų nuostatus;
)	išklausiusi Senato nuomonę, svarsto ir tvirtina Akademijos rektorato parengtus Akademijos reorganizavimo arba likvidavimo planus ir teikia juos Seimui;
)	rektoriaus teikimu nustato studijų kainą ir įmokų, tiesiogiai nesusijusių su studijų programos įgyvendinimu, tvarką; 
)	nustato bendrą studijų vietų skaičių, atsižvelgdama į galimybes užtikrinti studijų, meno ir mokslo veiklos kokybę;
)	nustato studentų atstovybės rėmimo bei atskaitomybės už panaudotas lėšas tvarką;
)	tvirtina rektoriaus pateiktą metinę Akademijos pajamų ir išlaidų sąmatą ir šios sąmatos įvykdymo ataskaitą; 
)	tvirtina rektoriaus pateiktą metinę Akademijos veiklos ataskaitą, vertina Akademijos veiklos atitiktį Akademijos strateginiam planui, pasiektus rezultatus ir jų poveikį Akademijos veiklos kokybei;
)	gali inicijuoti Akademijos ūkinės ir finansinės veiklos auditą; 
)	užtikrina Akademijos atskaitingumą visuomenei ir steigėjui bei ryšį su jais, kartą per metus informuoja visuomenę apie Akademijos strateginio veiklos plano vykdymo rezultatus Statuto X skyriuje nustatytais informacijos pateikimo būdais; 
)	rūpinasi parama Akademijai;
)	rengia metinę savo veiklos ataskaitą ir pirmąjį kalendorinių metų ketvirtį ją teikia Seimui;
)	atlieka kitas Statute ir kituose teisės aktuose nustatytas funkcijas.

.	Taryba sudaroma iš 9 narių:
)	vieną Tarybos narį skiria Akademijos studentų atstovybė daugiau kaip pusės visų jos narių balsų dauguma. Studentų atstovo skyrimo tvarka nustatoma Studentų atstovybės įstatuose. Apie paskirtą Tarybos narį Akademijos rektorių raštu informuoja Studentų atstovybės prezidentas per 3 darbo dienas nuo tokio sprendimo priėmimo dienos; 
)	du Tarybos narius skiria dėstytojai ir mokslo darbuotojai;
)	vieną Tarybos narį skiria administracija ir kiti darbuotojai;
)	vieną Tarybos narį skiria švietimo ir mokslo ministras kartu su Senatu; 
)	keturis kitus Tarybos narius siūlo fiziniai ir juridiniai asmenys iš asmenų, nepriklausančių Akademijos personalui ir studentams. Šiuos Tarybos narius skiria švietimo ir mokslo ministras Aukštojo mokslo tarybos teikimu, išklausęs Akademijos tarybos nuomonę;
)	dėstytojai ir mokslo darbuotojai, administracijos ir kiti darbuotojai į Tarybą renkami jų atstovų konferencijose. Konferencijos laikomos teisėtomis, jeigu jose dalyvauja ne mažiau kaip 2/3 visų delegatų. Atstovai į konferencijas renkami Akademijos padaliniuose laikantis proporcingo atstovavimo principo, kai vienas atstovas renkamas nuo penkių dėstytojų ir mokslo darbuotojų, administracijos ir kitų darbuotojų; 
)	sprendimai dėl Tarybos narių skyrimo dėstytojų ir mokslo darbuotojų bei administracijos ir kitų darbuotojų konferencijose priimami daugiau kaip pusės visų dalyvaujančiųjų balsų dauguma. Jeigu iš daugiausia balsų surinkusių kandidatų keli kandidatai gauna po vienodą balsų skaičių, o išrinktų narių turi būti mažiau, rengiamas pakartotinis balsavimas ir į biuletenius įrašomi didžiausią vienodą balsų skaičių gavę kandidatai. Per pakartotinį balsavimą išrinktais laikomi kandidatai, gavę daugiausia balsų;
)	Tarybos nariu gali būti asmuo, atitinkantis Mokslo ir studijų įstatyme nustatytus reikalavimus; 
)	dėstytojai ir mokslo darbuotojai, keliami atstovais į konferenciją ir kandidatais į Tarybos narius, Akademijoje turi eiti konkurso būdu užimtas pareigas. Atstovais į konferenciją ir kandidatais į Tarybos narius keliamų administracijos ir kitų darbuotojų pagrindinė darbovietė turi būti Akademija. Savo kandidatūrą į Tarybos narius gali kelti ir patys dėstytojai, mokslo, administracijos ar kiti darbuotojai;
)	 Akademijos atstovų į Tarybą rinkimus organizuoja Senato sudaryta rinkimų komisija, vadovaudamasi Senato patvirtintu Akademijos atstovų skyrimo į Tarybą reglamentu;
)	apie į Tarybą išrinktus narius švietimo ir mokslo ministrą raštu informuoja rektorius per 3 darbo dienas nuo tokio sprendimo priėmimo dienos;
)	apie švietimo ir mokslo ministro kartu su Senatu bendru sutarimu siūlomą (siūlomas) skirti Tarybos nario kandidatūrą (kandidatūras) LR švietimo ir mokslo ministrą raštu informuoja Senato pirmininkas. 

.	Tarybos sudėtį viešai skelbia švietimo ir mokslo ministras.

.	Tarybos nario kadencija – 5 metai. 

.	Pradėdamas eiti pareigas Tarybos narys Tarybos posėdyje, į kurį kviečiami Senato nariai ir kiti akademinės bendruomenės atstovai, pasirašo įsipareigojimą vadovautis Akademijos ir visuomenės interesais, sąžiningai atlikti Mokslo ir studijų įstatymo bei Statuto nustatytas funkcijas. 

.	Taryba visų narių balsų dauguma iš savo narių renka (ir atšaukia) Tarybos pirmininką. Tarybos pirmininku negali būti Akademijos personalui priklausantis asmuo ar studentas.

.	Taryba tvirtina savo darbo reglamentą.

.	Taryba sprendimus priima posėdyje dalyvaujančių Tarybos narių balsų dauguma atviru balsavimu.

.	Tarybos sprendimai skelbiami viešai per 7 kalendorines dienas Statuto X skyriuje nustatytais informacijos pateikimo būdais. Tarybos sprendimai įsigalioja kitą dieną po  jų paskelbimo, jeigu Taryba nenustato vėlesnės jų įsigaliojimo datos.

.	Tarybos posėdžiai yra teisėti, jeigu juose dalyvauja ne mažiau kaip 2/3 Tarybos narių.

.	Tarybos posėdžiuose patariamojo balso teise gali dalyvauti rektorius.

.	Jeigu Tarybos narys netinkamai vykdo Tarybos darbo reglamente ar šio Statuto 23 punkte nustatytą įsipareigojimą arba jo nepasirašo, Tarybos pirmininkas turi teisę kreiptis į tą narį paskyrusį subjektą, prašydamas atšaukti paskirtą Tarybos narį. 

.	Jeigu Tarybos nario įgaliojimai nutrūksta iki kadencijos pabaigos, naują Tarybos narį šiame Statute nustatyta tvarka skiria (išrenka) subjektas, skyręs (išrinkęs) Tarybos narį, kurio įgaliojimai nutrūko. Naujasis Tarybos narys skiriamas iki Tarybos nario, kurio įgaliojimai nutrūko, kadencijos pabaigos. Naujasis Tarybos narys pareigas pradeda eiti po to, kai apie jo paskyrimą paskelbia švietimo ir mokslo ministras ir Tarybos narys pasirašo šio Statuto 23 punkte nustatytą įsipareigojimą

.	Tarybos nariams už veiklą einant Tarybos nario pareigas gali būti atlyginama iš Akademijos lėšų. Išmokų dydžiai nustatomi pagal Akademijos dėstytojų valandinio atlyginimo vidurkį, atsižvelgiant į faktiškai dirbtą laiką. Šių išmokų dydžius įsakymu tvirtina rektorius. 

.	Tarybos veiklai reikiamas sąlygas užtikrina rektorius.

 SKIRSNIS


.	Senatas yra Akademijos akademinių reikalų valdymo organas.

.	Senatas atlieka šias funkcijas:
)	tvirtina studijų, meno veiklos, mokslinių tyrimų, eksperimentinės (socialinės, kultūrinės) plėtros ir kitas programas, teikia rektoriui siūlymus dėl šių programų finansavimo ir Akademijos struktūros pertvarkos, reikalingos toms programoms įgyvendinti;
)	vertina Akademijos meno ir mokslo veiklos kokybę ir lygį; 
)	nustato studijų tvarką, tvirtina Akademijos studijų nuostatus ir vidaus tvarkos taisykles; 
)	nustato asmenų priėmimo į studijų programas tvarką ir tvirtina taisykles;
)	savo kadencijos laikotarpiui sudaro nuolatines arba laikinąsias Senato komisijas, tvirtina jų nuostatus, išklauso jų siūlymus ir ataskaitas;
)	teikia Tarybai siūlymus dėl Statuto pakeitimų, Akademijos reorganizavimo ar likvidavimo, Akademijos filialų ar atstovybių steigimo ar veiklos nutraukimo;
)	išklauso kandidatų rektoriaus pareigoms eiti rinkimų programas ir teikia Tarybai savo nuomonę;
)	tvirtina ir atšaukia rektoriaus teikiamas prorektorių kandidatūras ir konkursą laimėjusius dekanus, katedrų vedėjus, institutų ir kitų padalinių vadovus;
)	išklauso ir nagrinėja fakulteto tarybos siūlymą dėl dekano atstatydinimo;
)	tvirtina vidinę meno, mokslo ir studijų kokybės užtikrinimo sistemą ir kontroliuoja, kaip ji įgyvendinama;
)	tvirtina rektoriaus teikiamus Akademijos padalinių parengtus jų nuostatus, įstatus ir veiklos reglamentus;
)	tvirtina fakulteto tarybų pateiktus studijų planus ir programas, doktorantūros komitetų pateiktus meno doktorantų ir mokslo doktorantų meno ir mokslo vadovus, konsultantus, disertacijų ir meno projektų tematiką;
)	vadovaudamasis Tarybos nustatytais Akademijos darbuotojų parinkimo ir vertinimo principais, tvirtina dėstytojų ir mokslo darbuotojų pareigybių kvalifikacinius reikalavimus, nustato dėstytojų ir mokslo darbuotojų atestavimo ir konkursų eiti pareigas organizavimo tvarką ir, atsižvelgęs į Dėstytojų ir mokslo darbuotojų priėmimo į pagrindines pareigas komisijos (toliau – Priėmimo komisija) rekomendacijas, renka juos į konkurse skelbtas pareigas;
)	tvirtina Priėmimo komisijos sudarymo tvarką;
)	šaukia akademinės bendruomenės susirinkimus (konferencijas) svarbiems Akademijos veiklos klausimams aptarti. Apie sprendimą sušaukti tokį susirinkimą (konferenciją) informuoja akademinę bendruomenę ne vėliau kaip prieš 7 kalendorines dienas Akademijos interneto svetainėje ir kitais Senato nustatytais būdais;
)	fakulteto tarybos siūlymu, atsižvelgdamas į asmens meno, mokslo, pedagoginės ar kitos visuomenei ir Akademijai reikšmingos veiklos rezultatus, teikia Akademijos pedagoginius ir garbės vardus; 
)	fakulteto tarybos teikimu už ypatingus nuopelnus menui ir (ar) mokslui suteikia profesoriaus emerito vardą Akademijos profesoriams, aktyviai dirbusiems meninį, mokslinį ir pedagoginį darbą;
)	inicijuoja Akademijos meno, mokslo veiklos ir studijų kokybės auditą;
)	suderinęs su studentų atstovybe, nustato skatinamųjų, Senato ir vardinių stipendijų skyrimo tvarką;
)	sustabdo rektoriaus, prorektorių, Akademijos padalinių vadovų įsakymų akademiniais klausimais vykdymą, jeigu jie prieštarauja Statutui, įstatymams ir kitiems teisės aktams;
)	atlieka kitas funkcijas, neprieštaraujančias Statutui, įstatymams ir kitiems teisės aktams.

.	Senatas renkamas 5 metams Statuto nustatyta tvarka. 

.	 Naujos kadencijos Senato narių skaičius nustatomas kadenciją baigiančios sudėties Senato sprendimu.

.	Senato sudarymo principai:
)	ne mažiau kaip 20 procentų Senato narių sudaro profesoriaus ar vyriausiojo mokslo darbuotojo pareigas einantys Akademijos dėstytojai, mokslininkai ir pripažinti menininkai, atstovaujantys kiekvienam fakultetui. Senato nariais gali būti ir fakultetui priklausančių padalinių atstovai. Kandidatus į Senato narius iškelia fakultetų arba kitų akademinių padalinių dėstytojų ir mokslininkų visuotinis susirinkimas;
)	ne mažiau kaip 20 procentų Senato narių sudaro docento ar vyresniojo mokslo darbuotojo pareigas einantys Akademijos dėstytojai, mokslininkai ir pripažinti menininkai, atstovaujantys kiekvienam fakultetui. Senato nariais gali būti ir fakultetui priklausančių padalinių atstovai. Kandidatus į Senato narius iškelia fakultetų arba kitų akademinių padalinių dėstytojų ir mokslininkų visuotinis susirinkimas;
)	20 procentų Senato narių sudaro studentų atstovybės paskirti asmenys;
)	10 procentų Senato narių yra Senato nariai pagal pareigas;
)	rektorius yra Senato narys pagal pareigas. Jis negali būti renkamas Senato pirmininku;
)	Senato nariais gali būti ir kitų meno, mokslo ir studijų institucijų darbuotojai bei mokslininkai ir (ar) pripažinti menininkai.

.	Senato rinkimų tvarka:
)	Senato narius, išskyrus narius pagal pareigas ir studentų skiriamus atstovus, renka Akademijos dėstytojų ir mokslininkų susirinkimas;
)	dėstytojų ir mokslininkų susirinkimo dalyviai yra darbuotojai, kurių pagrindinė darbovietė yra Akademija;
)	susirinkimą šaukia rektorius arba Senato pirmininkas. Susirinkimas yra teisėtas, kai jame dalyvauja daugiau kaip pusė dėstytojų ir mokslininkų, kurių pagrindinė darbovietė yra Akademija;
)	Senato narys laikomas išrinktu, jeigu už jo kandidatūrą balsavo daugiau kaip pusė dėstytojų ir mokslininkų susirinkimo dalyvių.

.	Senato veiklą reglamentuoja Senato parengtas ir patvirtintas Senato darbo reglamentas. Pirmąjį naujai išrinkto Senato posėdį ne vėliau kaip per vieną mėnesį nuo Senato narių išrinkimo šaukia rektorius.

.	Senatas paprasta balsų dauguma iš savo narių renka Senato pirmininką, pirmininko pavaduotoją ir sekretorių. Jie gali būti atšaukti 2/3 visų Senato narių balsų dauguma. 

.	Senato posėdžius šaukia Senato pirmininkas ne rečiau kaip du kartus per semestrą. Neeilinis Senato posėdis turi būti šaukiamas, kai to reikalauja ne mažiau kaip 1/3 Senato narių arba rektoriaus siūlymu ne vėliau kaip per 10 darbo dienų. Atviruose Senato posėdžiuose gali dalyvauti Akademijos darbuotojai ir studentai. 

.	Senato nutarimai yra teisėti, kai posėdyje dalyvauja ne mažiau kaip 2/3 jo narių. 

.	Senato nutarimų ir siūlymų priėmimo tvarka: 
)	nutarimai priimami atviru ar slaptu balsavimu paprasta posėdyje dalyvaujančių Senato narių balsų dauguma;
)	siūlymai dėl Statuto pataisų priimami ne mažiau kaip 2/3 visų Senato narių balsų;
)	nutarimai dėl garbės vardų, profesoriaus emerito vardų suteikimo ar kitais Senato reglamento nustatytais atvejais priimami ne mažiau kaip 2/3 posėdyje dalyvaujančių Senato narių balsų.

.	Senatas priimtus nutarimus skelbia viešai per 7 kalendorines dienas Akademijos interneto svetainėje ir kitais šio Statuto X skyriuje nustatytais informacijos pateikimo būdais. Senato nutarimai įsigalioja kitą dieną po paskelbimo, jeigu Senatas nenustato vėlesnės jų įsigaliojimo datos. 

.	Senato nutarimai yra privalomi visiems Akademijos darbuotojams, studentams ir klausytojams.

.	Senatas pirmąjį kalendorinių metų ketvirtį skelbia savo metinės veiklos ataskaitą Statuto X skyriuje nustatytais informacijos pateikimo būdais.

.	Senato nario įgaliojimai baigiasi: 
)	pasibaigus jo kadencijai; 
)	jam atsistatydinus iš Senato nario pareigų; 
)	kitais įstatymų nustatytais atvejais.

.	Senatas gali būti papildomas kadencijos metu, kai:
)	įkuriamas naujas fakultetas arba jam prilygintas akademinis padalinys;
)	Senato narys, atstovaujantis fakultetui arba jam prilygintam akademiniam padaliniui, nutraukia darbo santykius su Akademija;
)	akademinis padalinys ar studentų atstovybė atšaukia savo išrinktą ar paskirtą Senato narį.

 SKIRSNIS



.	Rektorius yra vienasmenis Akademijos valdymo organas, veikia jos vardu ir jai atstovauja.

.	Rektorius atlieka šias funkcijas:
)	vadovauja Akademijai, organizuoja jos veiklą, užtikrindamas Akademijos strateginio veiklos plano įgyvendinimą;
)	nustato Akademijos ūkio, finansų ir kitų administracinių ir aptarnaujančių tarnybų funkcijas;
)	užtikrina reikiamas sąlygas Tarybos veiklai;
)	teikia Tarybai tvirtinti rektorato parengtą Akademijos strateginį veiklos planą ir Akademijos struktūros pertvarkos planus;
)	atsako už Akademijos finansinę veiklą, tinkamą lėšų ir turto valdymą, naudojimą ir disponavimą jais; 
)	pirmąjį kalendorinių metų ketvirtį teikia Tarybai tvirtinti ir Statuto X skyriuje nustatytais informacijos pateikimo būdais skelbia rektorato parengtą Akademijos metinę veiklos ataskaitą ir metinę pajamų ir išlaidų sąmatos įvykdymo ataskaitą;
)	Seimui patvirtinus valstybės biudžetą, per 10 kalendorinių dienų teikia Tarybai  tvirtinti ir šio Statuto X skyriuje nustatytais informacijos pateikimo būdais skelbia Akademijos metinę pajamų ir išlaidų sąmatą;
)	pirmąjį kalendorinių metų ketvirtį supažindina Senatą ir teikia Švietimo ir mokslo ministerijai Akademijos metinę veiklos ataskaitą; 
)	sudaro sutartis su Lietuvos Respublikos ir užsienio mokslo ir studijų institucijomis bei kitomis organizacijomis ir įmonėmis;
)	priima ir atleidžia Akademijos darbuotojus;
)	tvirtina pareigybių aprašus;
)	leidžia įsakymus, privalomus darbuotojams, studentams ir klausytojams;
)	Statuto nustatyta tvarka priima ir šalina studentus ir klausytojus;
)	įvertinęs studentų atstovybės siūlymus, teikia Tarybai tvirtinti studijų kainą ir įmokų, tiesiogiai nesusijusių su studijų programos įgyvendinimu, dydžius;
)	teikia Tarybai tvirtinti prorektorių funkcijas ir įgaliojimus;
)	teikia Senatui tvirtinti Akademijos prorektorių kandidatūras ir konkursą laimėjusius dekanus, prodekanus, katedrų vedėjus, institutų ir kitų padalinių vadovus;
)	tvirtina meno darbuotojų pareigybes;
)	įsakymais įgyvendina Senato reglamente numatytus rektoriaus įsakymu tvirtinamus nutarimus; 
)	turi teisę grąžinti Senato reglamente nurodytus rektoriaus įsakymu tvirtinamus Senato nutarimus pakartotinai svarstyti. Jeigu tas pats nutarimas priimamas visų Senato narių balsų dauguma, jis tampa privalomas, kai išimtinę kompetenciją priimti tokį sprendimą turi Senatas;
)	turi teisę laikinai sustabdyti fakultetų ir kitų jiems prilygintų akademinių padalinių tarybų nutarimus ir teikia juos svarstyti Senatui;
)	turi teisę paskelbti negaliojančiais fakultetų ir kitų jiems prilygintų akademinių padalinių vadovų potvarkius, jeigu jie prieštarauja Statutui, įstatymams, kitiems teisės aktams, nustatytai darbo tvarkai arba viršija nustatytus fakultetų ir kitų jiems prilygintų akademinių padalinių vadovų įgaliojimus;
)	skatina Akademijos darbuotojus ir studentus arba skiria jiems drausmines nuobaudas;
)	atlieka kitas funkcijas, neprieštaraujančias teisės aktams ir Statutui.

.	Rektoriumi gali būti pedagoginės ir vadybinės patirties turintis pripažintas menininkas ar (ir) asmuo, turintis mokslo laipsnį.

.	Rektorių viešo konkurso būdu renka, skiria ir atleidžia Taryba. Rektorius laikomas išrinktu, jeigu už jį balsuoja ne mažiau kaip 2/3 visų Tarybos narių.

.	Jeigu renkant rektorių per pirmąjį balsavimą nė vienas iš kandidatų į rektoriaus pareigas neišrenkamas, rengiamas pakartotinis balsavimas ir konkurse dalyvauja du kandidatai, surinkę daugiausia balsų per pirmąjį balsavimą.

.	Su išrinktu rektoriumi jo kadencijos laikotarpiui darbo sutartį Akademijos vardu pasirašo Tarybos pirmininkas arba kitas Tarybos įgaliotas asmuo.

.	Rektoriaus kadencija – 5 metai. Tas pats asmuo rektoriumi gali būti renkamas ne daugiau kaip dviem kadencijoms iš eilės ir ne anksčiau kaip po 5 metų nuo paskutinės kadencijos pabaigos, jeigu paskutinė kadencija buvo iš eilės antra.

.	Jeigu Tarybos posėdyje jos narių balsų dauguma rektoriaus pateikta Akademijos metinė veiklos ataskaita arba metinė pajamų ir išlaidų sąmatos įvykdymo ataskaita nepatvirtinama, rektorius teisės aktų nustatyta tvarka gali būti atleistas iš pareigų.

.	Pasibaigus rektoriaus kadencijai, Akademija be konkurso 5 metams suteikia jam dėstytojo, meno ar mokslo darbuotojo pareigas, eitas iki kadencijos ar kadencijos metu.

 SKIRSNIS



.	Akademijos prorektorius yra rektoriaus pavaduotojas.

.	Prorektorių kandidatūras rektoriaus teikimu tvirtina ir atšaukia Senatas.

.	Prorektoriumi gali būti pripažintas menininkas arba mokslininkas, kurio pagrindinė darbovietė yra Akademija ir kuris eina profesoriaus arba docento pareigas, turintis administracinio ir vadybinio darbo patirties.

.	Jeigu Senatas prorektoriaus nepatvirtina, rektorius teikia tvirtinti kitą kandidatą.

.	Prorektoriaus funkcijas ir įgaliojimus rektoriaus siūlymu tvirtina Taryba.

.	Prorektoriaus įgaliojimų trukmė sutampa su rektoriaus įgaliojimų trukme.

.	Pasibaigus prorektoriaus kadencijai, Akademija be konkurso 5 metams suteikia jam dėstytojo, meno ar mokslo darbuotojo pareigas, eitas iki kadencijos ar kadencijos metu.

 SKIRSNIS



.	Rektoratas yra rektoriaus vadovaujama kolegiali patariamoji institucija.

.	Rektoratą sudaro rektorius, prorektoriai, fakultetų dekanai, institutų vadovai, administracijos padalinių vadovai ir studentų atstovybės deleguotas narys. Į rektorato posėdžius rektorius gali kviesti ir kitus asmenis.

.	Rektorato posėdžiams pirmininkauja rektorius.

.	Rektoratas atlieka šias funkcijas:
)	rengia Akademijos strateginio veiklos plano ir struktūros pertvarkymo projektus;
)	rengia Akademijos pajamų ir išlaidų sąmatos projektą;
)	rengia Akademijos veiklos metinę ataskaitą;
)	rengia akademinio darbo krūvio ir kitų darbų normas;
)	rengia studijų kainos ir įmokų, tiesiogiai nesusijusių su studijų programos įgyvendinimu, dydžių projektus;
)	rengia priėmimo į Akademiją tvarkos aprašo projektą, svarsto priėmimo komisijų siūlymus dėl studentų priėmimo;
)	koordinuoja fakultetų ir kitų savarankiškų padalinių darbą;
)	koordinuoja Akademijos ryšius su Lietuvos Respublikos ir užsienio mokslo, studijų ir kitomis institucijomis;
)	svarsto organizacinius, studijų, meno, mokslo, ūkio ir kitus klausimus;
)	svarsto ir teikia tvirtinti Senatui Akademijos padalinių nuostatus, įstatus ir veiklos reglamentus;
)	svarsto ir rengia Studijų nuostatų ir jų pataisų projektus;
)	svarsto Akademijos patalpų ir teritorijų paskirstymą padaliniams;
)	svarsto Akademijos padalinių steigimo ir panaikinimo klausimus;
)	svarsto ir teikia tvirtinti Senatui kandidatus garbės vardams ir profesoriaus emerito vardams gauti;
)	padeda rektoriui įgyvendinti Tarybos ir Senato priimtus sprendimus;
)	atlieka kitas funkcijas, neprieštaraujančias įstatymams ir Statutui.

 SKYRIUS


 SKIRSNIS



.	Fakultetas yra akademinis padalinys, organizuojantis studijas.

.	Fakultetą sudaro katedros, skyriai, mokomosios studijos ir kiti padaliniai.

.	Fakulteto veiklą organizuoja fakulteto taryba ir dekanas.

 SKIRSNIS



.	Fakulteto taryba yra fakulteto akademinės savivaldos institucija.

.	Fakulteto tarybą sudaro fakulteto padalinių deleguoti dėstytojai ir kiti darbuotojai, dekanas, prodekanai (jeigu tokie yra) ir studentų atstovybės deleguotas atstovas. Fakulteto taryba pirmajame posėdyje išsirenka pirmininką. 

.	Fakulteto tarybos sudarymo ir rinkimų tvarka nustatoma Senato tvirtinamuose fakulteto tarybos sudarymo nuostatuose.

.	Fakulteto tarybos nutarimai priimami paprasta balsų dauguma. 

.	Fakulteto taryba atlieka šias funkcijas:
)	svarsto ir teikia rektoratui siūlymus dėl akademinio darbo krūvio ir kitų darbų normų, fakulteto studijų organizavimo, meno, mokslo ir kitais klausimais;
)	katedrų teikimu svarsto ir teikia Senatui tvirtinti fakulteto studijų planus ir programas;
)	katedrų teikimu svarsto ir teikia savo nuomonę rektoriui dėl fakulteto kandidatų eiti docento ar profesoriaus pareigas pagal Senato patvirtintą reglamentą;
)	katedrų teikimu svarsto ir teikia siūlymus rektoriui dėl fakulteto kandidatų lektoriaus ir asistentų pareigoms;
)	svarsto ir teikia siūlymus rektoriui suteikti Akademijos pedagoginius ar garbės vardus, atsižvelgdama į asmenų meno, mokslo, pedagoginės ir (ar) kitos visuomenei ir Akademijos bendruomenei reikšmingos veiklos rezultatus; 
)	sudaro komisijas svarbiems fakulteto veiklos klausimams nagrinėti ir spręsti;
)	teikia siūlymus rektoriui dėl kandidatų dekanų ir katedrų vedėjų pareigoms;
)	išklauso ir tvirtina dekano teikiamą fakulteto metinės veiklos ataskaitą. Jeigu ji nepatvirtinama, fakulteto taryba turi teisę teikti Senatui siūlymą dėl dekano atstatydinimo;
)	tvirtina katedrų metines meno ir mokslo veiklos ataskaitas;
)	atlieka kitas funkcijas, neprieštaraujančias įstatymams ir Statutui.

 SKIRSNIS



.	Fakulteto dekanas yra fakulteto vadovas, veikiantis jo vardu ir jam atstovaujantis.

.	Dekanas atlieka šias funkcijas:
)	įgyvendina Senato ir fakulteto tarybos priimtus nutarimus, rektoriaus įsakymus;
)	leidžia fakulteto darbuotojams ir studentams privalomus potvarkius;
)	koordinuoja fakulteto padalinių veiklą;
)	organizuoja ir koordinuoja studijas fakultete;
)	teikia rektoriui tvirtinti prodekanų (jeigu tokie yra) funkcijas ir įgaliojimus;
)	teikia rektoriui tvirtinti prodekanų kandidatūras;
)	vadovaudamasis Studijų nuostatais, teikia rektoriui siūlymus dėl studentų šalinimo;
)	skatina studentus ir skiria jiems drausmines nuobaudas studijų nuostatų nustatyta tvarka;
)	kiekvienais metais atsiskaito fakulteto tarybai už fakulteto veiklą;
)	atlieka kitas teisės aktuose ir Statute nustatytas funkcijas.

.	Fakulteto dekano potvarkius gali atšaukti fakulteto taryba visų jos narių balsų dauguma arba rektorius.

.	Dekano kandidatūrą iš pripažintų menininkų ar mokslininkų rektoriaus teikimu tvirtina Senatas. 

.	Dekano kadencija – 5 metai.

.	Pasibaigus dekano kadencijai, Akademija be konkurso penkeriems metams suteikia jam dėstytojo, meno ar mokslo darbuotojo pareigas, eitas iki kadencijos ar kadencijos metu.

 SKIRSNIS



.	Pagrindinis Akademijos studijų, meno ir mokslo padalinys yra katedra. Prie katedrų gali būti steigiami meno ir mokslo padaliniai.

.	Katedros savivaldos institucija yra katedros dėstytojų ir mokslo darbuotojų posėdis (toliau – katedros posėdis). 

.	Katedra atlieka šias funkcijas: 
)	organizuoja studijas ir studentų ugdymo veikla, meno ir mokslo bei metodinį darbą;
)	prižiūri ir tobulina vykdomų studijų, meno, mokslo ir metodinės veiklos kokybę, diegia į studijų procesą pažangias mokymo formas ir metodus;
)	svarsto ir teikia siūlymus fakulteto tarybai dėl dalykų dėstymo, studijų programų ir jų tobulinimo;
)	svarsto ir teikia siūlymus fakulteto tarybai dėl profesinio katedros pedagogų tobulinimosi;
)	svarsto ir tvirtina dėstytojų meno ir(ar) mokslo veiklos ir leidybos planus, ataskaitas ir stažuotės programas;
)	svarsto ir teikia siūlymus fakulteto tarybai dėl dėstytojų, meno ir mokslo darbuotojų tinkamumo eiti pareigas; 
)	svarsto ir teikia fakulteto tarybai siūlymus dėl katedros kandidatų docento ir profesoriaus pedagoginiams vardams gauti pagal Senato patvirtintą reglamentą;
)	siūlo dekanui kandidatus eiti dėstytojų ir mokslo darbuotojų pareigas pagal terminuotą darbo sutartį; 
)	svarsto ir teikia siūlymus fakulteto tarybai dėl kandidato eiti katedros vedėjo pareigas;
)	svarsto ir teikia siūlymus dekanui dėl metodinių priemonių ir materialių studijų išteklių įsigijimo;
)	įgyvendina fakulteto tarybos, Senato ir rektoriaus potvarkius, susijusius su studijomis, Akademijos meno ir mokslo veikla;
)	gali sudaryti bendradarbiavimo sutartis (išskyrus tas, kurias gali sudaryti tik juridinis asmuo) su meno, mokslo ir studijų bei kitomis įstaigomis;
)	atlieka kitas teisės aktams ir Statutui neprieštaraujančias funkcijas.

 SKIRSNIS



.	Katedros vedėjas yra katedros vadovas, veikiantis jos vardu ir jai atstovaujantis.

.	Katedros vedėjas atlieka šias funkcijas:
)	organizuoja studijų ir studentų ugdymo veiklą;
)	prižiūri ir tobulina studijų, meno, mokslo ir metodinės veiklos kokybę;
)	nagrinėja ir vertina studentų poreikius, atsižvelgdamas į studijų kokybę;
)	ne rečiau kaip du kartus per semestrą rengia katedros posėdžius;
)	teikia katedros posėdžio nutarimus fakulteto tarybai ir Senatui;
)	rengia ir teikia fakulteto tarybai katedros metinės meno ir mokslo veiklos ataskaitas ir planus;
)	padeda įgyvendinti fakulteto tarybos, Senato ir rektoriaus potvarkius, susijusius su studijomis, Akademijos meno ir mokslo veikla;
)	informuoja Akademijos administraciją apie darbo drausmės pažeidimus;
)	atlieka kitas teisės aktams ir Statutui neprieštaraujančias funkcijas.

.	Katedros vedėjo kandidatūrą, išklausęs katedros ir fakulteto tarybos nuomonę, rektorius teikia tvirtinti Senatui. Jeigu Senatas jos nepatvirtina, rengiami pakartotiniai rinkimai arba rektorius skiria laikinąjį katedros vedėją ne ilgesniam kaip vienų metų laikotarpiui.

.	Katedros vedėju gali būti pripažintas menininkas arba mokslininkas.

.	Katedros vedėjo kadencija – 5 metai.

.	Katedros vedėjo įgaliojimai nutrūksta pasibaigus kadencijai, jam atsistatydinus, Senatui patvirtinus katedros, dekano ar fakulteto tarybos pareikštą nepasitikėjimą ar kitais atvejais nutrūkus darbo sutarčiai.


 SKYRIUS



.	Akademijos personalą sudaro Akademijos dėstytojai, meno ir mokslo darbuotojai, profesoriai emeritai, administracijos, ūkio ir kiti darbuotojai. 

.	Akademiniam personalui laiduojama akademinė laisvė, apimanti:
)	minties, išraiškos laisvę; 
)	meninės, mokslinės ir pedagoginės veiklos metodų ir prieigos pasirinkimo laisvę, atitinkančią pripažįstamus etikos principus; 
)	apsaugą nuo varžymų ir sankcijų už savo tyrimų rezultatų ir įsitikinimų skelbimą, išskyrus atvejus, kai skelbiama informacija yra valstybės ar tarnybos paslaptis ir(arba) Lietuvos Respublikos įstatymų pažeidimas.

.	Akademiniam personalui taip pat laiduojama: 
)	kūrybos ir intelektinio darbo autorių teisės, nustatytos Lietuvos Respublikos įstatymuose ir tarptautinėse sutartyse; 
)	lygios teisės dalyvauti konkursuose;
)	nešališkas ir viešas meno ir mokslo darbų recenzavimas.

.	Akademinis personalas teisės aktų nustatyta tvarka turi teisę:
)	pagal kompetenciją dalyvauti konkursuose mokslo programoms vykdyti bei mokslo ir studijų fondų paramai gauti, disponuoti jam skirtomis lėšomis;
)	dalyvauti konkursuose stažuotėms Lietuvos Respublikoje ir užsienyje;
)	gauti iš valstybės institucijų mokslo darbui reikalingą informaciją. Jeigu tokia informacija yra valstybės ar tarnybos paslaptis, ji teikiama ir naudojama teisės aktų nustatyta tvarka;
)	gauti iš atitinkamos kompetencijos Akademijos personalo narių visą būtiną informaciją, susijusią su pareigų atlikimu;
)	dalyvauti svarstant Akademijos statutą (įstatus, nuostatus) ir veiklos kryptis;
)	dalyvauti įvairiose profesinėse sąjungose ir asociacijose, tarp jų ir veikiančiose užsienyje;
)	dirbti savarankiškai arba jungtis į kūrybines grupes.

.	Akademinis personalas turi teisę savarankiškai skelbti savo mokslo darbus.

.	Akademinis personalas naudojasi akademine laisve ir vadovaujasi Akademinės etikos kodeksu, kurį pagal Seimo akademinės etikos ir procedūrų kontrolieriaus rekomendacijas parengia ir tvirtina Senatas.

 SKIRSNIS



.	Akademijos dėstytojų pareigybės yra šios: profesorius, docentas, lektorius, asistentas.

.	Profesoriaus pareigas gali eiti mokslininkas arba pripažintas menininkas. Profesoriaus pareigas einantis pripažintas menininkas turi rengti profesionalius menininkus, dėstyti studentams, dalyvauti meno veikloje ir (arba) formuoti meno mokslinių tyrimų kryptis ir jiems vadovauti, skelbti tyrimų rezultatus. Profesoriaus pareigas einantis mokslininkas turi rengti mokslininkus, dėstyti studentams, vykdyti mokslinius tyrimus ir jiems vadovauti, skelbti tyrimų rezultatus. 

.	Docento pareigas gali eiti mokslininkas arba pripažintas menininkas. Docento pareigas einantis pripažintas menininkas turi rengti profesionalius menininkus, dėstyti studentams, dalyvauti meno veikloje. Docento pareigas einantis mokslininkas turi dėstyti studentams, vykdyti mokslinius tyrimus, skelbti šios veiklos rezultatus. 

.	Į lektoriaus pareigas gali pretenduoti menininkas, mokslininkas arba asmuo, turintis ne žemesnį kaip magistro kvalifikacinį laipsnį ar jam prilygintą aukštojo mokslo kvalifikaciją. Lektorius turi dėstyti studentams, dirbti metodinį darbą, dalyvauti meno veikloje.

.	Į asistento pareigas gali pretenduoti asmuo, turintis ne žemesnį kaip magistro kvalifikacinį laipsnį ar jam prilygintą aukštojo mokslo kvalifikaciją. Asistentas turi vadovauti studentų praktiniams užsiėmimams (praktiniams darbams, pratyboms, studentų praktikai ir kt.) ar padėti atlikti mokslinius meno tyrimus, dalyvauti meno veikloje.

.	Kvalifikacinius dėstytojų pareigybių reikalavimus, konkursų šioms pareigoms eiti organizavimo ir dėstytojų atestavimo tvarką nustato Senatas.


 SKIRSNIS



.	Akademijos mokslo darbuotojai yra tyrėjai, einantys vyriausiojo mokslo darbuotojo, vyresniojo mokslo darbuotojo, mokslo darbuotojo, jaunesniojo mokslo darbuotojo pareigas, ir mokslininkai stažuotojai.

.	Kvalifikacinius mokslo darbuotojų pareigybių, išskyrus mokslininkų stažuotojų pareigybes, reikalavimus ir konkursų šioms pareigoms organizavimo tvarką nustato Senatas, remdamasis Lietuvos mokslo tarybos minimaliais kvalifikaciniais pareigybių reikalavimais.

.	Kvalifikacinius mokslininkų stažuotojų pareigybių reikalavimus, skyrimo į šias pareigas tvarką ir jų stažuočių finansavimo tvarką nustato Lietuvos Respublikos Vyriausybė.


 SKIRSNIS



.	Akademijos dėstytojai ir mokslo darbuotojai, išskyrus mokslininkus stažuotojus, į pareigas skiriami viešo konkurso būdu penkerių metų kadencijai. 

.	Konkursų Akademijos dėstytojų ir mokslo darbuotojų, išskyrus mokslininkus stažuotojus, pareigoms organizavimo tvarką nustato Senatas.

.	Į mokslininkų stažuotojų pareigas asmenys skiriami Vyriausybės nustatyta tvarka ne ilgiau kaip dvejiems metams. Šis laikotarpis Vyriausybės nustatyta tvarka gali būti pratęstas dar vieniems metams.

.	Konkursus Akademijos dėstytojų ir mokslo darbuotojų, išskyrus mokslininkus stažuotojus, pareigoms skelbia rektorius arba jo įgaliotas asmuo Akademijos ir Lietuvos mokslo tarybos interneto svetainėse, Lietuvos Respublikos ir, jeigu tikslinga, tarptautinėse visuomenės informavimo priemonėse.

.	Kandidatus dėstytojų ir mokslo darbuotojų, išskyrus mokslininkus stažuotojus, pareigoms eiti vertina priėmimo komisija, sudaroma Akademijos nustatyta tvarka. Ne mažiau kaip 1/3 priėmimo komisijos narių sudaro šioje Akademijoje nedirbantys asmenys. Rengiant konkursą vyriausiojo mokslo darbuotojo ar profesoriaus pareigoms eiti, priėmimo komisijoje turi būti bent vienas tarptautinis ekspertas.

.	Likus ne mažiau kaip trims mėnesiams iki dėstytojo ar mokslo darbuotojo kadencijos pabaigos skelbiamas viešas konkursas šioms pareigoms eiti. Konkurse gali dalyvauti ir šias pareigas einantis asmuo.

.	Su asmeniu, antrą kartą iš eilės laimėjusiu konkursą toms pačioms dėstytojo ar mokslo darbuotojo pareigoms, sudaroma neterminuota darbo sutartis šioms pareigoms eiti. Šis asmuo atestuojamas kas penkeri metai įstatymų nustatyta tvarka. 

.	Į aukštesnes dėstytojo ar mokslo darbuotojo pareigas priimama viešo konkurso būdu.

.	Neatestuotas asmuo atleidžiamas iš einamų pareigų.

.	Tarybos nustatyta tvarka gali būti rengiama neeilinė Akademijos dėstytojo, koncertmeisterio ar mokslo darbuotojo atestacija.

 SKIRSNIS



.	Rektorius gali kviesti dirbti dėstytojus, meno ir mokslo darbuotojus ne ilgesniam kaip dvejų metų laikotarpiui be konkurso pagal terminuotą darbo sutartį.

.	Kviestiniams dėstytojams, meno ir mokslo darbuotojams Statute nustatyta skyrimo į pareigas tvarka netaikoma.

 SKIRSNIS



.	Profesoriams, aktyviai dalyvavusiems meno veikloje ar ilgą laiką Akademijoje sėkmingai dirbusiems mokslinį, metodinį ir pedagoginį darbą, už ypatingus nuopelnus menui ar (ir) mokslui Senatas gali suteikti profesoriaus emerito vardą.

.	Profesoriams emeritams sudaromos sąlygos dalyvauti Akademijos meno, mokslo ir kitoje veikloje, suteikiant visas akademinio personalo teises, pareigas ir atsakomybę, kurią nustato šis Statutas ir kiti įstatymai.

.	Profesoriui emeritui iš Akademijos lėšų mokama Tarybos nustatyto dydžio profesoriaus emerito mėnesinė išmoka.


 SKIRSNIS



.	Akademija savo funkcijoms atlikti gali turėti meno darbuotojų. Akademijos meno darbuotojai yra muzikos, teatro ir kitų meno kolektyvų vadovai, dirigentai, režisieriai, choreografai, repetitoriai, koncertmeisteriai, iliustratoriai, akompaniatoriai ir kiti meno darbuotojai.

.	Akademijos meno darbuotojų pareigybes tvirtina Senatas rektoriaus teikimu.

.	Meno darbuotojai į pareigas priimami viešo konkurso būdu, vadovaujantis Tarybos nustatytais darbuotojų parinkimo ir vertinimo principais.

.	Meno darbuotojai gali būti atestuojami Senato patvirtinta tvarka.

 SKIRSNIS



.	Akademijos ir jos padalinių administracinėms funkcijoms atlikti, Akademijos studijų, meno veiklos, mokslinių tyrimų ir eksperimentinės (kultūrinės) plėtros, ūkinės veiklos uždaviniams įgyvendinti Akademija gali įdarbinti asmenis, vadovaudamasi Lietuvos Respublikos darbo kodeksu (toliau – Darbo kodeksas) ir kitais įstatymais.

.	Be administracinių pareigų, jie gali dirbti pedagoginį ir (arba) mokslinį darbą.

.	Administracijos ir kitų darbuotojų skaičių, jų pareigas ir funkcijas nustato rektorius.

 SKIRSNIS



.	Akademijos administracijos, meno ir kiti darbuotojai į pareigas renkami viešo konkurso būdu, vadovaujantis Tarybos nustatytais darbuotojų parinkimo ir vertinimo principais. 

.	Konkursus eiti administracijos, meno ir kitų darbuotojų pareigas skelbia rektorius arba jo įgaliotas asmuo Akademijos interneto svetainėje ir, jeigu tikslinga, kitose visuomenės informavimo priemonėse.

.	Su administracijos, meno ir kitais darbuotojais sudaromos neterminuotos arba terminuotos darbo sutartys. 

.	Akademijos ir šiame skirsnyje nurodytų darbuotojų darbo santykius reglamentuoja Darbo kodeksas ir kiti darbo teisės įstatymai.

 SKIRSNIS



.	Darbo ginčus nagrinėja Darbo ginčų komisija.

.	Darbo ginčų komisija sudaroma ir veikia Darbo kodekso nustatyta tvarka.

.	Nepavykus išspręsti darbo ginčo arba šalims nesutinkant su Darbo ginčų komisijos sprendimu, šalys gali kreiptis į teismą įstatymų nustatyta tvarka.

  SKYRIUS



.	Studentas yra asmuo, studijuojantis Akademijoje pagal studijų programą arba doktorantūroje.

.	Klausytojas yra asmuo, studijuojantis pagal neformaliojo švietimo programas arba atskirus studijų dalykus ar jų grupes.

.	Akademijos studentai ir klausytojai turi teisę:
)	studijuoti pagal pasirinktą studijų programą;
)	studijuoti pagal individualų studijų planą Akademijos nustatyta tvarka;
)	studijuoti pagal daugiau kaip vieną studijų programą arba kitus studijų dalykus toje pačioje arba kitoje aukštojoje mokykloje;
)	vertinti studijuojamų dalykų dėstymo ir studijų aprūpinimo kokybę;
)	rinktis dėstytojus, jeigu tą patį dalyką dėsto keli dėstytojai Akademijos nustatyta tvarka;
)	siūlyti savo baigiamojo meno projekto ar tiriamojo darbo temą arba pasirinkti iš kelių pasiūlytų temų;
)	atsiskaityti už darbus alternatyviais būdais, jeigu turi negalią, dėl kurios negali atsiskaityti nustatyta tvarka, o alternatyvus atsiskaitymo būdas užtikrina, kad bus pasiekti numatyti tikslai;
)	kreiptis į Akademijos administraciją, kad būtų įskaityti studijų toje pačioje arba kitoje Lietuvos arba užsienio aukštojoje mokykloje rezultatai;
)	dėl teisės aktuose nustatytų jų teisių arba teisėtų interesų pažeidimų raštu kreiptis į rektorių, kuris privalo per 15 kalendorinių dienų nuo rašytinio prašymo gavimo dienos išnagrinėti problemą ir raštu informuoti studentą ar klausytoją apie priimtą sprendimą arba įgalioti tai atlikti kitą asmenį. Jei sprendimas netenkina ar nepavyksta taikiai išspręsti ginčo, studentai gali kreiptis į studentų ir Akademijos personalo ginčų nagrinėjimo komisiją (toliau – ginčų nagrinėjimo komisija);
)	nutraukti ir atnaujinti studijas Statute ir studijų nuostatuose nustatyta tvarka;
)	išeiti akademinių atostogų neprarandant studento statuso;
)	laisvai reikšti savo mintis ir pažiūras;
)	dalyvauti Akademijos valdymo organuose;
)	rinkti studentų atstovybę ir būti išrinktam į ją, laisvai jungtis į kitas asociacijas;
)	Akademijos nustatyta tvarka studijų metu naudotis Akademijos auditorijomis, bibliotekomis, muzikos instrumentais, kita studijų įranga ir priemonėmis;
)	per dvi darbo dienas po įskaitos ar egzamino pateikti apeliaciją dėl savo žinių ir gebėjimų įvertinimo;
)	per 15 kalendorinių dienų gauti rašytinį atsakymą į savo rašytinius prašymus ar skundus, kai tai neapima šio punkto 9 papunktyje numatytų teisių; 
)	dalyvauti Tarybos, Senato, rektorato ir fakultetų tarybų posėdžiuose, kuriuose svarstomi studijų ir kiti studentams svarbūs klausimai, reikšti savo nuomonę ir pageidavimus;
)	Lietuvos Respublikos Vyriausybės (toliau –Vyriausybė) ir Akademijos stipendijų skyrimo nuostatų nustatyta tvarka gauti stipendijas;
)	Vyriausybės nustatyta tvarka gauti paskolas studijų kainai sumokėti ir gyvenimo išlaidoms;
)	neišlaikę egzamino ar įskaitos, šį atsiskaitymą vieną kartą nemokamai pakartoti Akademijos nustatyta tvarka;
)	 naudotis įstatymų, Statuto ir kitų teisės aktų nustatytomis kitomis teisėmis.

.	Studentai privalo:
)	uoliai studijuoti;
)	laikytis Akademinės etikos kodekso ir akademinės drausmės;
)	laikytis Statuto, studijų nuostatų, Akademijos vidaus tvarkos taisyklių, Mokslo ir studijų įstatymo ir kitų teisės aktų;
)	vykdyti Akademijos valdymo organų, rektoriaus, prorektoriaus, dekano ar katedros vedėjo sprendimus;
)	tausoti Akademijos turtą;
)	teisės aktų nustatytais atvejais ir tvarka grąžinti suteiktas paskolas.

.	Paskatų ir nuobaudų studentams skyrimo tvarką nustato Akademija, įvertinusi studentų atstovybės siūlymus.

.	Akademijos studentų teisėms ir teisėtiems interesams, susijusiems su jų socialine padėtimi, gerove ir statusu, atstovauja studentų atstovybė. 

.	Studentų atstovybė savo veikloje vadovaujasi Lietuvos Respublikos asociacijų įstatymu ir kitais teisės aktais, Statutu ir studentų atstovų konferencijos patvirtintais studentų atstovybės įstatais.

.	Studentų atstovybės veikla grindžiama viešumo, savivaldos, lygiateisiškumo ir kitais demokratijos principais. 

.	Studentų atstovybės įstatuose turi būti nustatyta studentų delegavimo į Akademijos valdymo organus tvarka. Studentų atstovai dalyvauja valdymo organų veikloje sprendžiamojo balso teise.

.	Studentų konferencija yra teisėta, jeigu joje dalyvauja daugiau kaip pusė visų delegatų. Konferencijos sprendimai laikomi priimtais, jeigu už juos balsuoja daugiau kaip pusė dalyvavusių delegatų.

.	Akademijos studentų atstovybė turi teisę:
)	reikšti savo nuomonę visais studentams rūpimais klausimais;
)	gauti informaciją ir paaiškinimus iš Akademijos ir jos padalinių visais studijų klausimais;
)	kreiptis raštu į rektorių su prašymu dar kartą apsvarstyti Akademijos valdymo organų priimtus sprendimus ir gauti raštinį atsakymą per 15 darbo dienų;
)	jungtis į asociacijas ar kitas sąjungas įstatymų nustatyta tvarka;
)	dalyvauti studentų tarptautinių organizacijų veikloje;
)	dalyvauti šalies studentų renginiuose, juos organizuoti;
)	naudotis kitomis teisės aktų nustatytomis teisėmis.

.	Akademija Tarybos nustatyta tvarka remia studentų atstovybę ir kitas studentų organizacijas, skiria patalpas ir lėšų jų veiklai finansuoti, taip pat skiria lėšų studentų kultūrinei, sportinei ir visuomeninei veiklai.

.	Studentų atstovybė pirmąjį kalendorinių metų ketvirtį pateikia Tarybai finansinę ataskaitą už Akademijos lėšų, skirtų studentų kultūrinei, meninei, mokslinei ir sportinei veiklai, panaudojimą studentų atstovybės įstatuose nustatyta tvarka.

 SKYRIUS



.	Akademijoje plėtojama meno ir mokslo veikla, užtikrinanti meno, mokslo ir studijų vienovę. 

.	Akademija nustato meno veiklos formas ir turinį, mokslinių meno tyrimų kryptis, apimtį, tematiką ir terminus, atsižvelgdama į turimo meninio ir mokslinio potencialo galimybes, studijų poreikius, valstybės ir visuomenės reikmes, švietimo ir kultūros prioritetus bei turimus finansinius išteklius.

.	Akademija skatina ir remia dėstytojų, pripažintų menininkų, mokslo darbuotojų ir studentų dalyvavimą meno ir mokslo programose bei projektuose, mokslinėse konferencijose, seminaruose, meno ir mokslo darbų konkursuose.

.	Meno ir mokslo veikla organizuojama katedrose, mokslo institutuose, laboratorijose, meno kolektyvuose. Jų parengti meno projektai ir atlikti moksliniai tyrimai sudaro meno, mokslo, kūrybinės veiklos ir studijų vienovės pagrindą ir yra meninės ir mokslinės kvalifikacijos kėlimo bazė, skatinant geresnę studijų kokybę.

.	Akademija rengia atvirus visuomenei koncertus, spektaklius, kuria kino ir televizijos filmus, leidžia garso ir vaizdo įrašus, organizuoja meno festivalius, atlikimo meno ir kūrybos konkursus, mokslines konferencijas, seminarus ir kitus renginius. 

.	Akademija turi leidybos teises, leidžia monografijas, periodinius recenzuojamus mokslinius žurnalus ir kitus mokslo darbų rinkinius, meno, mokslo, metodinę, mokymo ir kitokią literatūrą. 

.	Akademijos vykdomi meno projektai ir mokslinių tyrimų rezultatai skelbiami viešai Akademijos interneto svetainėje ir kitais būdais, kiek tai neprieštarauja intelektinės nuosavybės ir autorių teisių apsaugą reglamentuojantiems teisės aktams.

.	Akademija teisės aktų nustatyta tvarka teikia meno daktaro ir mokslo daktaro laipsnius. Doktorantūros studijos vykdomos ir meno daktaro meno projektai ir mokslo daktaro disertacijos ginamos vadovaujantis meno doktorantūros ir mokslo doktorantūros nuostatuose ir reglamente nustatyta tvarka.

.	Įgyvendinant Akademijos misiją atitinkančius tikslus, Senato teikimu ir Tarybai patvirtinus gali būti steigiami ribotos civilinės atsakomybės asmenys 

.	Meninė ir mokslinė veikla, muzikos instrumentų, kino, teatro priemonių ir technikos įrenginių įsigijimas bei naujų kūrybinių studijų įrengimas yra finansuojami iš valstybės biudžeto lėšų ir kitų šaltinių.

 SKYRIUS


 SKIRSNIS



.	Studijos Akademijoje vykdomos pagal laipsnį suteikiančių universitetinių studijų programas ir laipsnio nesuteikiančias studijų programas, įtrauktas į Studijų ir mokymo programų registrą. 

.	Studijos Akademijoje yra trijų pakopų:
)	pirmoji – bakalauro (suteikiamas bakalauro laipsnis);
)	antroji – magistrantūros (suteikiamas magistro laipsnis);
)	trečioji – meno doktorantūra ir mokslo doktorantūra (suteikiamas meno daktaro ir(arba) mokslų daktaro laipsnis).

.	Akademijoje gali būti vykdomos ir vientisosios studijos, apimančios pirmąją ir antrąją pakopas (suteikiamas magistro laipsnis).

.	Laipsnį suteikiančių studijos yra nuolatinės ir ištęstinės formų. Ištęstinių studijų trukmė neturi viršyti nuolatinės formos studijų trukmės daugiau kaip 1,5 karto.

.	Laipsnį suteikiančių studijų programas tvirtina Senatas.

.	Laipsnio nesuteikiančių studijų programos skiriamos pasirengti tolesnėms studijoms, kvalifikacijai įgyti arba savarankiškai praktinei veiklai pasirengti Vyriausybės ar jos įgaliotos institucijos nustatytais atvejais ir tvarka. 

.	Dalinės studijos yra studento mokymasis pagal studijų programos dalį, suteikiančią žinių ir gebėjimų, kurie įvertinami ir patvirtinami pažymėjimu.

.	Akademijoje įskaitomi:
)	studentų dalinių studijų užsienio valstybės aukštojoje mokykloje rezultatai, jeigu ši mokykla yra pripažinta tos valstybės įstatymų nustatyta tvarka;
)	Akademijos studentų dalinių studijų kitoje to paties ar kito tipo Lietuvos aukštojoje mokykloje rezultatai;
)	Akademijos studentų dalinių studijų pagal kitą tos pačios aukštosios mokyklos studijų programą rezultatai.

.	Dalinių studijų rezultatai įskaitomi Švietimo ir mokslo ministerijos nustatyta tvarka.

.	Dalinių studijų sąlygos nustatomos sutartyse su klausytojais ar užsakovais. 

.	Akademija gali vykdyti jungtines studijų programas, kurias baigus suteikiamas jungtinis kvalifikacinis laipsnis, taip pat programas, kurias baigus suteikiamas dvigubas kvalifikacinis laipsnis. Dvigubas kvalifikacinis laipsnis suteikiamas, kai studijų programa, be pagrindinės studijų krypties reikalavimų, atitinka ir minimalius kitos studijų krypties reikalavimus.

.	Akademija gali sudaryti sąlygas studentui studijuoti pagal individualų studijų planą studijų nuostatų nustatyta tvarka. 

.	Kultūros ir meno poreikiams tenkinti Akademija organizuoja studijas, skirtas asmenims perkvalifikuoti, jų kvalifikacijai kelti, profesiniams gebėjimams tobulinti.

 SKIRSNIS



.	Akademijoje vykdomos studijų programos yra akredituotos Mokslo ir studijų įstatymo ir kitų teisės aktų nustatyta tvarka. 

.	Pirmosios pakopos studijų programos skiriamos bendrai erudicijai ugdyti, teoriniams studijų krypties pagrindams perteikti ir profesiniams įgūdžiams, kurie būtini savarankiškam darbui, formuoti. Šios studijų programos yra orientuotos į universalų išsilavinimą, teorinį pasirengimą ir aukščiausio lygio profesinius gebėjimus. 

.	Magistrantūros studijų programa skiriama pasirengti savarankiškam meno, mokslo ar kitam darbui, kuriam atlikti reikia mokslo žinių, meninių, kūrybinių ir analitinių gebėjimų. 

.	Pirmosios ir antrosios pakopų studijų tvarką nustato Senato patvirtinti studijų nuostatai.


 SKIRSNIS



.	Studentai į Akademiją priimami Mokslo ir studijų įstatymo ir šio statuto nustatyta tvarka.

.	Studentų priėmimą į Akademiją vykdo rektoriaus įsakymu patvirtinta priėmimo komisija. 

.	Priimtų į Akademiją asmenų sąrašą priėmimo komisijos teikimu tvirtina rektorius.

.	Klausytojų priėmimo į Akademiją tvarkos aprašą katedros teikimu tvirtina rektorius. 

.	Į Akademiją priimami:
)	asmenys, konkurso būdu įstoję į Lietuvos Respublikos valstybės biudžeto lėšomis apmokamas valstybės finansuojamas studijų vietas;
)	asmenys, konkurso būdu įstoję į valstybės nefinansuojamas studijų vietas ir sutinkantys mokėti studijų kainą;
)	klausytojai, mokantys už studijas. 

.	Studento ir Akademijos santykiai įforminami studijų sutartimi. Standartines studijų sutarties sąlygas nustato Švietimo ir mokslo ministerija.

.	Klausytojo ir Akademijos santykiai įforminami sutartimi Senato nustatyta tvarka.

 SKIRSNIS



.	Studijos nutraukiamos ir atnaujinamos rektoriaus įsakymu, atsižvelgus į studento rašytinį prašymą ir remiantis Senato patvirtintais studijų nuostatais.

.	Studentai šalinami iš Akademijos, kai:
)	nevykdo studijų programoje nustatytų reikalavimų; 
)	šiurkščiai pažeidžia Akademijos statuto, akademinės etikos, studijas ir vidaus tvarką reglamentuojančių aktų nuostatas;
)	už nusikalstamą veiką yra patraukiami baudžiamojon atsakomybėn.

.	Studentai šalinami iš Akademijos rektoriaus įsakymu.


 SKIRSNIS



.	Akademija vykdo meno ir mokslo doktorantūros studijas.

.	Meno doktorantūros programos skiriamos rengti menininkus tyrėjus, kurie gebėtų kurti, atlikti meno kūrinius, juos interpretuoti ir vykdyti meno praktika pagrįstus mokslinius tyrimus.

.	Meno doktorantūros studijos vykdomos pagal Vyriausybės patvirtintus Meno doktorantūros nuostatus ir Akademijos meno doktorantūros reglamentą. 

.	Baigusiems meno doktorantūros studijas ir apgynusiems meno projektą asmenims suteikiamas meno daktaro laipsnis.

.	Mokslo doktorantūros programos skiriamos rengti mokslininkus, kurie gebėtų savarankiškai atlikti mokslinių tyrimų ir eksperimentinės (socialinės, kultūrinės) plėtros darbus ir spręsti meno ir mokslo problemas. 

.	Mokslo doktorantūros studijos vykdomos pagal Vyriausybės patvirtintus Mokslo doktorantūros nuostatus ir Akademijos mokslo doktorantūros reglamentą. 

.	Disertaciją apgynusiems asmenims suteikiamas mokslo daktaro laipsnis.

 SKIRSNIS



.	Akademijoje dėstoma lietuvių kalba. 

.	Kitomis kalbomis gali būti dėstoma, kai:
)	studijų programos turinys siejamas su kita kalba;
)	paskaitas skaito ar kitiems akademiniams užsiėmimams vadovauja užsienio dėstytojai;
)	studijos vyksta pagal jungtinių studijų programas arba studijų programas, kurias baigus suteikiamas dvigubas kvalifikacinis laipsnis, ir šių programų dalis vykdoma kitose šalyse, nevalstybinėse aukštosiose mokyklose, kuriose dėstoma ne lietuvių kalba, arba atitinka šio punkto 1 ar 2 papunkčiuose nustatytus atvejus;
)	studijos vyksta pagal užsieniečių studijoms skirtas studijų programas arba studijų mainų atveju. 

 SKIRSNIS



.	Baigus pirmosios ir antrosios pakopų studijų programas, išduodamas suteiktą kvalifikacinį laipsnį liudijantis diplomas ir diplomo priedėlis (priedas). Diplomo priedėlis (priedas) yra neatskiriama diplomo dalis, jį papildantis dokumentas, pateikiantis informaciją apie įgyto aukštojo išsilavinimo turinį. 

.	Baigus meno doktorantūrą ir apgynus meno projektą išduodamas meno laipsnį liudijantis diplomas.

.	Baigus mokslo doktorantūrą ir apgynus daktaro disertaciją išduodamas mokslo laipsnį liudijantis diplomas. 

.	Asmeniui, studijavusiam Akademijoje pagal studijų programos dalį, suteikiančią žinių ir gebėjimų, kurie įvertinami Akademijos nustatyta tvarka, išduodamas tai patvirtinantis pažymėjimas. 

 SKIRSNIS



.	Akademija pagal sutartis gali priimti studentus, kurie sutinka mokėti už studijas.

.	Studijų kainą rektoriaus teikimu nustato Taryba. Studijų kaina nurodoma Senato patvirtintose priėmimo į Akademiją taisyklėse. 

.	Studijų kaina Akademijoje nustatoma atsižvelgiant į studijoms vykdyti būtinas išlaidas:
)	dėstytojų, mokslo ir kitų su studijomis susijusių darbuotojų darbo užmokesčiui; 
)	prekėms ir paslaugoms, susijusioms su studijomis, pirkti; 
)	studentams skatinti; 
)	studijų kokybei užtikrinti. 

.	Studijų kainą arba jos dalį už valstybės nefinansuojamose studijų vietose studijuojančius asmenis gali sumokėti studijuojančio asmens darbdaviai, Akademija, kiti fiziniai ir juridiniai asmenys.

 SKIRSNIS



.	Studentų, administracijos ar kitų darbuotojų ginčus, susijusius su studijų ir moksline veikla, nagrinėja ginčų nagrinėjimo komisija. 

.	Ginčų nagrinėjimo komisija sudaroma rektoriaus įsakymu.

.	Ginčų nagrinėjimo komisiją pariteto pagrindais sudaro 6 įgalioti asmenys, atstovaujantys Akademijos administracijai ir studentų atstovybei. 

.	Komisija, gavusi studento skundą, turi jį išnagrinėti ne vėliau kaip per vieną mėnesį. 

.	Komisijos posėdžiai yra teisėti, jeigu juose dalyvauja ne mažiau kaip 4 komisijos nariai, o sprendimai priimami ne mažiau kaip 3 narių balsų dauguma. 

.	Apie ginčų nagrinėjimo komisijos sprendimą studentas informuojamas raštu. 

.	Ginčų nagrinėjimo komisijos sprendimas Akademijoje yra galutinis.

 SKYRIUS



.	Akademija įsipareigoja rūpintis ir tobulinti meno, mokslo, studijų ir kitos veiklos kokybę, viešai skelbti savo veiklos kokybės rodiklius šio statuto X skyriuje nurodytais būdais ir puoselėti meno, mokslo veiklos ir studijų kokybės kultūrą.

.	Meno, mokslo veiklos ir studijų kokybė užtikrinama taikant vidinę kokybės priežiūros sistemą, išorinį studijų programų vertinimą ir akreditavimą, išorinį meno ir mokslo veiklos rezultatų vertinimą ir išorinį mokslo ir studijų institucijų įvertinimą ir (arba) akreditavimą.

.	Vidinė mokslo ir studijų kokybės užtikrinimo sistema grindžiama Europos aukštojo mokslo erdvės studijų kokybės užtikrinimo nuostatomis ir Akademijos veiklos kokybės gerinimo strategija. 

.	Akademijos veikla nuolat tobulinama atsižvelgiant į savianalizės ir išorinio vertinimo išvadas.

.	Akademijos bendruomenės nariai pagal jų einamas pareigas yra atsakingi už nuolatinį vidinės meno, mokslo veiklos ir studijų kokybės užtikrinimo sistemos tobulinimą ir bendrą kokybės kultūros plėtotę Akademijoje.

.	Akademijos interneto svetainėje ir šio statuto X skyriuje nurodytais būdais viešai skelbiama informacija apie studijų programas, suteikiamas kvalifikacijas, svarbiausius meno, mokslo veiklos ir studijų kokybės rodiklius. 

.	Akademija nuolat atlieka meno ir mokslo veiklos savianalizę. 

 SKYRIUS



.	Akademija valdo, naudoja savo turtą ir juo disponuoja vadovaudamasi visuomeninės naudos, efektyvumo, racionalumo, atskaitingumo visuomenei ir ūkinės veiklos autonomijos principais.

.	Pajamas ir išlaidas Akademija tvarko pagal Tarybos patvirtintą metinę pajamų ir išlaidų sąmatą. Informacija viešai skelbiama šio statuto X skyriuje nustatytais būdais.

.	Akademijos turtą sudaro: 
)	valstybei nuosavybės teise priklausantis ir pagal turto patikėjimo sutartį Akademijai perduotas ilgalaikis materialusis turtas;
)	Akademijai nuosavybės teise priklausantis turtas.

.	Turtas, kurį Akademija valdo, naudoja ir kuriuo disponuoja nuosavybės teise, yra:
)	valstybės investuotas turtas; 
)	pajamos, gautos kaip mokestis už studijas, taip pat pajamos iš meninės, mokslinės, ūkinės veiklos ir teikiamų paslaugų; 
)	lėšos ir kitas turtas, gauti kaip parama pagal Lietuvos Respublikos labdaros ir paramos įstatymą;
)	kitos piniginės lėšos, išskyrus valstybės biudžeto lėšas;
)	iš valstybės biudžeto lėšų ir iš šio punkto 2–4 papunkčiuose nurodytų lėšų įgytas turtas, išskyrus nekilnojamąjį turtą, įgytą už Europos Sąjungos paramą, valstybės biudžeto ir valstybės fondų lėšas;
)	dovanotas turtas;
)	paveldėtas turtas; 
)	turtinės teisės, atsirandančios iš intelektinės veiklos rezultatų (meno ar mokslo kūrinių ir kitų intelektinės nuosavybės objektų);
)	pajamos, turtas ar kita nauda, gauti valdant, naudojant šio punkto 1–8 papunkčiuose nurodytas lėšas ar kitą turtą ir jais disponuojant.

.	Nuosavybės teise priklausantį turtą Akademija valdo, naudoja ir juo disponuoja vadovaudamasi įstatymais Tarybos nustatyta tvarka.

.	Valstybei nuosavybės teise priklausantį ir pagal turto patikėjimo sutartį Akademijai perduotą ilgalaikį materialųjį turtą Akademija naudoja ir juo disponuoja vadovaudamasi įstatymais ir valstybės turto patikėjimo sutartimi, laikydamasi Tarybos nustatytos tvarkos. 

.	Akademija naudojasi savo teritorijos ir pastatų neliečiamumo teise. Keisti Akademijos teritorijos ribas ar Akademijai patikėjimo teise perduotų valstybės pastatų valdytojus gali tik Vyriausybė, atsižvelgusi į Tarybos nuomonę. Jeigu Taryba nesutinka, teritorijos ribas ar valstybės pastatų valdytojus gali keisti tik Seimas. 

.	Akademijos darbuotojai, studentai ir klausytojai naudojasi Akademijos turtu laikydamiesi vidaus tvarkos taisyklių.

.	Akademijos lėšas sudaro:
)	valstybės biudžeto lėšos studijoms; 
)	valstybės biudžeto bazinio finansavimo lėšos; 
)	pajamos, gautos kaip mokestis už studijas; 
)	pajamos iš meninės, mokslinės, ūkinės veiklos ir teikiamų paslaugų; 
)	paramos lėšos; 
)	dovanotos ar priimtos kaip palikimas lėšos; 
)	valstybės investicijų programų ir projektų lėšos; 
)	lėšos, gautos kaip programinis konkursinis mokslinių tyrimų finansavimas; 
)	valstybės fondų lėšos; 
)	tarptautinių ir užsienio fondų ir organizacijų skiriamos lėšos; 
)	pajamos, gautos valdant, naudojant Akademijos turtą ir juo disponuojant; 
)	pajamos, gautos iš intelektinės veiklos rezultatų; 
)	kitos teisėtai gautos lėšos. 

.	Akademijai valstybės biudžeto bazinio finansavimo lėšos skiriamos:
)	moksliniams tyrimams, eksperimentinei (socialinei, kultūrinei) plėtrai ir meninei veiklai plėtoti;
)	administravimui ir ūkiui;
)	kitoms reikmėms.

.	Valstybės biudžeto lėšos moksliniams tyrimams, eksperimentinei (socialinei, kultūrinei) plėtrai ir meninei veiklai plėtoti Akademijai skiriamos Vyriausybės nustatyta tvarka pagal valstybinių mokslo ir studijų institucijų meninės ir mokslinės veiklos vertinimo rezultatus. 

.	Valstybės biudžeto lėšos studijoms skiriamos:
)	studijų kainai valstybės finansuojamose studijų vietose apmokėti;
)	geriausius studijų rezultatus pasiekusių valstybės nefinansuojamose studijų vietose studentų sumokėtai studijų kainai kompensuoti įstatymų nustatyta tvarka; 
)	tiksliniam studijų finansavimui;
)	valstybės paskoloms, valstybės remiamoms paskoloms ir kitai paramai. 

.	Studentams gali būti mokamos skatinamosios stipendijos. 

.	Skatinamosios stipendijos geriausiems studentams skiriamos iš Akademijos ar kitų lėšų, atsižvelgiant į studijų rezultatus ar kitus akademinius laimėjimus. Akademijos skatinamųjų stipendijų fondas sudaromas ir šios stipendijos skiriamos Senato nustatyta tvarka, suderinta su studentų atstovybe. 

.	Akademijos studentai turi teisę gauti ir kitą paramą.

.	Specialiąsias lėšas sudaro:
)	pajamos už mokamas studijas;
)	pajamos iš meninės, mokslinės, ūkinės veiklos ir teikiamų paslaugų;
)	kitos teisėtai gautos lėšos.

 SKYRIUS



.	Svarbiausi Akademijos dokumentai, informacija apie Akademijos veiklą, pranešimai ir skelbimai, kurie įstatymų ir Statuto nustatyta tvarka privalo būti skelbiami viešai, pateikiami Akademijos interneto svetainėje. 

.	Tarybos ir Senato nutarimai ir jais patvirtinti dokumentai skelbiami Akademijos interneto svetainėje ne vėliau kaip per 7 kalendorines dienas nuo jų priėmimo (patvirtinimo).

.	Svarbiausi rektoriaus, fakultetų tarybų, fakultetų dekanų, katedrų dėstytojų ir mokslo darbuotojų posėdžių ar katedrų vedėjų sprendimai skelbiami Akademijos interneto svetainėje per 7 kalendorines dienas nuo jų priėmimo.

.	Senatas gali nustatyti kitus papildomus nutarimų, dokumentų, pranešimų, skelbimų ir informacijos apie Akademijos veiklą informacijos pateikimo būdus.

.	Su viešais Akademijos dokumentais ir kita vieša informacija apie Akademijos veiklą, kurių nėra Akademijos interneto svetainėje, interesantai gali susipažinti Akademijoje pateikę rašytinį prašymą raštu atitinkamo Akademijos padalinio vadovui.

 SKYRIUS



.	Akademijos filialai ir atstovybės steigiami, jų veikla nutraukiama Senato teikimu Tarybos sprendimu, priimtu ne mažiau kaip 2/3 visų Tarybos narių balsų dauguma. Akademijos filialo ar atstovybės nuostatus tvirtina Taryba.

 SKYRIUS



.	Statutas ir jo pakeitimai tvirtinami Seimo nutarimu.

.	Statuto pakeitimus Seimui tvirtinti teikia Taryba, išklausiusi Senato nuomonę. 

.	Nė viena Statuto nuostata negali būti aiškinama taip, kad būtų susiaurinta Lietuvos Respublikos Konstitucijos garantuota aukštosios mokyklos autonomija.


Senato pirmininkas – prof. dr. Juozas Antanavičius
 Lietuvos Respublikos Seimo 
2011 m..................................
nutarimo ..............................
 priedėlis


LIETUVOS MUZIKOS IR TEATRO AKADEMIJOS
VALDOMO NEKILNOJAMOJO TURTO
SĄRAŠAS

Eil. Nr.	Objekto pavadinimas	Adresas	Pažymėtas plane	Bendras plotas (m2)
1.	Centriniai rūmai	Žemės sklypas 	Gedimino pr. 42, Vilnius	1C3p	0101-0040-0243	4 298,47 	4 255
2.	II rūmai 	Žemės sklypas 	Tilto g. 16/Vilniaus g. 6, Vilnius	5C3p	4400-1217-3356	5 131,09	2 071
3.	III rūmai		Gedimino pr. 39, Vilnius	1B4p		1 428,69	
4.			IV rūmai	V rūmai	Žemės sklypas 	T. Kosciuškos g. 10	T. Kosciuškos g. 12, Vilnius	1C4p; 2C3p	1C3p	4400-0259-4698	5 386,96	1 285,17	7 526
5.	Bendrabutis		Giedraičių g. 57, Vilnius	1A5p	2 356,93	


Senato pirmininkas – prof.dr. Juozas Antanavičius






